Zmluva o poskytnutí polygrafických služieb na tlač blackoutovej príručky pre obyvateľov Bratislavy
uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov a v nadväznosti na výsledok verejného obstarávania realizovaného podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
(ďalej len „zmluva“)

medzi zmluvnými stranami:
Hlavné mesto Slovenskej republiky Bratislava
sídlo: 			Primaciálne nám. 1, 814 99 Bratislava, Slovenská republika
IČO: 			00603481
DIČ:			2020372596
štatutárny orgán:	Ing. arch. Matúš Vallo, primátor
zastúpenie: 	.................................................., na základe Podpisového poriadku platného a účinného ku dňu podpisu tejto zmluvy
číslo účtu (IBAN): 	SK72 7500 0000 0000 2582 9413
bankové spojenie: 	Československá obchodná banka, a. s. 
Kontaktná osoba: 	Elena Polčicová, email: elena.polcicova@bratislava.sk  0902 972 352 
                                    	Andrej Bezák, e-mail: andrej.bezak@bratislava.sk, tel. č.: 0902 883 900
(ďalej len „objednávateľ“)

a
........................................................
sídlo: 			.............................................
zápis v registri:		.............................................
IČO: 			.............................................
DIČ: 			.............................................
banka: 			.............................................
č. účtu v tvare IBAN: 	.............................................
zastúpená: 		.............................................
(ďalej len „zhotoviteľ“)
(ďalej spolu aj ako „zmluvné strany“)
Preambula
Táto zmluva sa uzatvára na základe výsledku verejného obstarávania v súlade so zákonom o verejnom obstarávaní, ktorej predmetom je „Tlač a distribúcia blackoutovej príručky pre obyvateľov Bratislavy“ pre časť 1 - Tlač blackoutovej príručky pre obyvateľov Bratislavy, bližšie špecifikovaných v prílohe č. 1 - Opis predmetu zákazky (ďalej aj „Príloha č. 1”) tejto zmluvy.
Zmluvné strany uzavretím tejto zmluvy prejavujú svoju vôľu dohodnúť podmienky a spôsob realizácie tejto zmluvy v zmysle vyhláseného verejného obstarávania.
Definícia pojmov:
„príručka“ – blackoutová príručka pre obyvateľov Bratislavy tlačená v jednorazovom náklade 205 000 kusov;
„polygrafické služby“ –  pod polygrafickými službami sa rozumie zabezpečenie všetkých etáp polygrafického výrobného procesu od prijatia tlačových podkladov až po doručenie finálneho výrobku na určené dodacie miesta;
„tlačové podklady“ – pod tlačovými podkladmi sa rozumejú grafické podklady pre tlač, ktoré dodá objednávateľ v elektronickej podobe vo formáte tlačového PDF dokumentu zhotoviteľovi.
Článok I
Predmet zmluvy
1) Predmetom tejto zmluvy je úprava vzájomných práv a povinností zmluvných strán pri poskytovaní polygrafických služieb v súvislosti s výrobou príručky. Tá je podrobnejšie špecifikované v neoddeliteľnej prílohe č. 1 tejto zmluvy - Opis predmetu zákazky (ďalej len „Príloha č. 1“) 
2) Zhotovením príručky sa rozumie polygrafické spracovanie príručky podľa požadovanej technickej špecifikácie uvedenej v Prílohe č. 1  tak, aby zhotovená príručka v konečnej úprave mohla byť poskytnuté konečnému spotrebiteľovi, vrátane doručenia príručky na vopred určené odberné miesta objednávateľa uvedené v článku II tejto zmluvy.
3) Zhotoviteľ sa zaväzuje zhotoviť a dodať objednávateľovi jednorazovo príručku v náklade 205 000 kusov, a to v kvalite, rozsahu, v lehote plnenia stanovenej v objednávke a spôsobom dohodnutým v tejto zmluve (ďalej len „predmet zmluvy“ a jeho dodanie aj ako „služby“). 
4) Objednávateľ sa zaväzuje riadne a včas zhotovenú a dodanú príručku prevziať a zaplatiť zhotoviteľovi cenu vo výške a spôsobom dohodnutým v tejto zmluve.
Článok II
Miesto plnenia
1) Zhotoviteľ je povinný dodať zhotovenú príručku na dohodnuté odberné miesta v Bratislave, uvedené v bode 2 tohto článku.
2) Medzi odberné miesta patrí (i) sídlo objednávateľa uvedené v záhlaví tejto zmluvy (dodanie 5 000 ks) a (ii) centrálny sklad distribučnej spoločnosti (dodanie 200 000 ks), ktorého adresu oznámi objednávateľ zhotoviteľovi najneskôr 5 dní pred dodaním.
Článok III
Zadávanie objednávky a lehota plnenia
1) Objednávateľ vystaví zhotoviteľovi jednu písomnú objednávku, ktorej účelom je určenie termínu odovzdania tlačových podkladov a termínu dodania príručky. Objednávka musí byť písomná a musí obsahovať termín dodania tlačových podkladov dodaných objednávateľom na vyhotovenie príručky a požadovaný termín dodania príručky zhotoviteľom (ďalej len „termín dodania služieb“). 
2) Objednávka bude obsahovať najmä termín odovzdania tlačových podkladov, termín dodania príručky a určenie odberných miest. Technická špecifikácia príručky je záväzne určená v Prílohe č. 1 tejto zmluvy. 
3) Objednávka bude potvrdená podpismi zodpovedných zástupcov zo strany objednávateľa. Zhotoviteľ je povinný potvrdiť objednávku písomným podpisom do 24 hodín od jej doručenia a zaslať scan podpísanej objednávky na emailovú adresu objednávateľa ..............@bratislava.sk do 24 hodín od doručenia objednávky. 
4) Objednávku bude objednávateľ doručovať elektronickou formou na emailovú adresu zhotoviteľa: .................. 
5) Termín dodania služieb určený v objednávke je pre zhotoviteľa záväzný a jeho nedodržaním sa dostáva do omeškania. Žiadosť o zmenu termínu dodania služieb je zhotoviteľ povinný bezodkladne oznámiť elektronickou formou objednávateľovi. K zmene termínu dodania služby môže dôjsť len vtedy, ak objednávateľ takúto zmenu potvrdí a odsúhlasí elektronickou formou zhotoviteľovi.
6) Zmluvné strany sa dohodli, že zhotoviteľ bude vykonávať služby aj počas víkendov a sviatkov tak, aby zhotoviteľ dodržal termín dodania služieb uvedený v objednávke, a to na všetky odberné miesta.
Článok IV
Práva a povinnosti zmluvných strán
1) Objednávateľ je povinný:
a) poskytnúť zhotoviteľovi tlačové podklady na výrobu príručky na základe vopred doručenej objednávky,
b) poskytnúť zhotoviteľovi súčinnosť pri plnení predmetu tejto zmluvy,
c) prevziať od zhotoviteľa príručku spĺňajúcu požiadavky podľa Prílohy č. 1 tejto zmluvy,
d) uhradiť zhotoviteľovi dohodnutú cenu za riadne zhotovenú a dodanú príručku,
e) oznámiť zhotoviteľovi chyby a nedostatky príručky a/alebo služby do 14 dní od dodania príručky.
2) Zhotoviteľ je povinný:
a) na základe výzvy objednávateľa prevziať tlačové podklady na výrobu príručky,
b) zabezpečiť včasné a kvalitné zhotovenie a dodanie príručky na svoje náklady a na svoje nebezpečenstvo podľa požiadavky objednávateľa splnením všetkých požiadaviek uvedených v Prílohe č. 1 tejto zmluvy, a to v lehote uvedenej v objednávke, nie dlhšej ako 7 kalendárnych dní od dodania tlačových podkladov na výrobu príručky verejným obstarávateľom, a to na všetky odberné miesta podľa článku II tejto zmluvy,
c) informovať objednávateľa o všetkých podstatných skutočnostiach, ktoré by mohli mať vplyv na riadne a včasné plnenie predmetu tejto zmluvy, najmä o vstupe zhotoviteľa do likvidácie, o začatí exekučného konania, o vyhlásení konkurzu alebo o zamietnutí návrhu na vyhlásenie konkurzu pre nedostatok majetku,
d) umožniť objednávateľovi na požiadanie vykonať obhliadku technických zariadení, ktoré budú využívané pre potreby tlače v zmysle požiadavky zo súťažných podkladov a dať k nahliadnutiu kúpne zmluvy daných strojov, resp. lízingové zmluvy k daným strojom, ak nie sú v jeho vlastníctve,
e) pri plnení podľa tejto zmluvy postupovať s odbornou starostlivosťou v súlade s oprávnenými požiadavkami objednávateľa, 
f) pri vyhotovení príručky postupovať v súlade s pokynmi objednávateľa, pričom je jeho pokynmi viazaný,
g) počas platnosti tejto zmluvy byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v platnom znení, ak mu takáto povinnosť z tohto zákona vyplýva.
3) Dodržiavanie termínu dodania služieb zo strany zhotoviteľa je závislé od riadneho a včasného dodania tlačových podkladov objednávateľom a poskytnutia súčinnosti pri prevzatí príručky.
Článok V
Cena a platobné podmienky
1) Cena za predmet zmluvy je stanovená dohodou zmluvných strán v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, a na základe výsledku verejného obstarávania.

2) Cena za poskytnutie polygrafických služieb je v súlade s návrhom predloženým vo verejnom obstarávaní (príloha č. 2) stanovená nasledovne:
a) Cena papiera pre 205 000 výtlačkov: 	................. EUR bez DPH. 
b) Cena práce: 			.................. EUR bez DPH.
3) Pre odstránenie akýchkoľvek pochybností zmluvné strany potvrdzujú, že pokiaľ táto zmluva výslovne neustanovuje inak:
i. Zhotoviteľ uhradí všetky výdavky, náklady a poplatky nevyhnutné na plnenie predmetu tejto Zmluvy;
ii. na cenu nemá vplyv inflácia, zmena vstupných nákladov, zmena výmenných kurzov iných mien voči euro, ani žiadne iné okolnosti.

4) Zmluvné strany berú na vedomie, že v cene Diela sú zahrnuté všetky náklady na riadne a včasné poskytnutie polygrafických služieb a primeraný zisk Zhotoviteľa, vrátane nákladov za dopravu, poplatky a všetky činnosti, doklady a dokumenty požadované podľa tejto zmluvy. V dohodnutej cene sú obsiahnuté aj všetky prípravné a vedľajšie úkony a činnosti Zhotoviteľa, ktoré sú potrebné pre riadnu realizáciu predmetu Zmluvy. 

5) Objednávateľ bude cenu za plnenie predmetu tejto zmluvy, poskytnuté zhotoviteľovi podľa tejto dohody, uhrádzať bezhotovostnou platbou na základe faktúry vystavenej zhotoviteľom v súlade s bodom 5. tohto článku zmluvy. Faktúra bude vystavená najneskôr do 15 dní odo dňa dodania príručky. Splatnosť faktúry je 30 dní odo dňa jej doručenia objednávateľovi. Dňom úhrady je deň odpísania finančných prostriedkov z účtu objednávateľa. 
6) Suma dane z pridanej hodnoty k cene za služby bude účtovaná vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby dane z pridanej hodnoty sa nevyžaduje úprava formou písomného dodatku k zmluve.
7) Zmluvné strany sa dohodli a objednávateľ súhlasí, aby zhotoviteľ v zmysle § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov účtoval cenu, resp. iný nárok podľa tejto zmluvy elektronickou faktúrou a zhotoviteľ bude vystavovať a zasielať objednávateľovi elektronickú faktúru na zaplatenie ceny alebo iných nárokov podľa tejto zmluvy. Zmluvné strany sa dohodli a berú na vedomie, že elektronická faktúra je plnohodnotnou náhradou faktúry v papierovej forme a riadnym daňovým dokladom. Pre vylúčenie pochybnosti platí, že zhotoviteľ nie je povinný elektronickú faktúru podpísať zaručeným elektronickým podpisom podľa osobitného predpisu. V prípade zasielania elektronickej faktúry zhotoviteľ nebude zasielať objednávateľovi v papierovej podobe ani prílohy, ktoré sú súčasťou elektronickej faktúry. Zhotoviteľ bude doručovať objednávateľovi elektronickú faktúru formou elektronickej pošty, a to na určenú e-mailovú adresu: efaktura@bratislava.sk, resp. inú e-mailovú adresu neskôr písomne oznámenú zhotoviteľovi najmenej 5 pracovných dní pred účinnosťou tejto zmeny, ako dokument PDF (s príponou *.pdf). objednávateľ vyhlasuje, že má prístup k určenej e-mailovej adrese a že si je vedomý skutočnosti, že údaje sprístupnené mu v elektronickej faktúre doručenej mu na určenú e-mailovú adresu sú dôverné informácie, ktoré je každá zmluvná strana povinná utajovať, okrem prípadov, v ktorých je ich sprístupnenie tretej osobe vyžadované platnými právnymi predpismi. Elektronická faktúra sa považuje za doručenú najneskôr v prvý pracovný deň nasledujúci po dni jej preukázateľného odoslania objednávateľovi prostredníctvom elektronickej pošty na určenú e-mailovú adresu, pričom splatnosť elektronickej faktúry je 30 dní od jej doručenia. 
8) Faktúra musí obsahovať náležitosti daňového dokladu podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Súčasťou faktúry bude:
a) písomná objednávka objednávateľa podpísaná zodpovednými zástupcami oboch zmluvných strán, 
b) súpis objednávaných služieb potvrdený zodpovednými zástupcami oboch zmluvných strán,
c) súpis skutočne poskytnutých služieb s termínom ich splnenia podpísaný zodpovednými zástupcami oboch zmluvných strán,
d) protokol o kontrole a prevzatí príručky podpísaný zodpovednými zástupcami oboch zmluvných strán.

9) Zálohové platby a preddavky objednávateľ neposkytuje.
10) V prípade, že faktúra bude obsahovať nesprávne alebo neúplné údaje, objednávateľ je oprávnený ju vrátiť zhotoviteľovi v lehote splatnosti s písomným odôvodnením, na doplnenie a odstránenie zistených nedostatkov. Zhotoviteľ je povinný faktúru podľa charakteru nedostatku opraviť, doplniť alebo vystaviť novú faktúru. V takomto prípade sa pôvodná lehota splatnosti zruší a nová lehota splatnosti začne plynúť dňom doručenia opravenej, resp. novej faktúry objednávateľovi.
11) Zmluvné strany sa dohodli, že objednávateľ je oprávnený započítať si svoju pohľadávku voči zhotoviteľovi po lehote splatnosti aj bez súhlasu zhotoviteľa oproti akejkoľvek splatnej pohľadávke zhotoviteľa voči objednávateľovi. O započítaní pohľadávky je objednávateľ povinný písomne informovať zhotoviteľa. Na započítanie vzájomných nárokov sa použije ustanovenie § 358 a nasl. zákona č. 513/1991 Zb. Obchodný zákonník v znení neskorších predpisov primerane. 
Článok VI
Vlastnícke právo
1) Vlastnícke právo k príručke nadobudne objednávateľ po jeho prevzatí a podpísaní protokolu o kontrole a prevzatí príručky zodpovednými osobami.

2) Zhotoviteľ sa zaväzuje vysporiadať si vlastnícke práva a autorské práva k príručke so svojimi prípadnými subdodávateľmi podľa Obchodného zákonníka a zákona č. 185/2015 Z. z. Autorský zákon v znení neskorších predpisov.
Článok VII
Overovanie poskytovaných služieb, zodpovednosť za chyby a zodpovednosť za škody 
1) Zhotoviteľ zodpovedá za to, že služby budú poskytnuté v súlade a za podmienok podľa tejto zmluvy.
2) Kontrola služieb sa vykonáva  fyzickou obhliadkou dodania príručky na stanovené dodacie miesta (ďalej aj ako „kontrola“), a to tak, že objednávateľ spolu so zhotoviteľom pri doručení príručky podpíšu protokol o  kontrole a prevzatí príručky na odbernom mieste: Klobučnícka 2, 811 01 Bratislava.
3) Zhotoviteľ je zodpovedný za chyby a nedostatky príručky. Chyby a nedostatky vyznačí objednávateľ v protokole o kontrole kvality a/alebo v protokole o kontrole a prevzatí príručky (ďalej len „reklamácia“). Za chyby a nedostatky príručky sa považuje okrem iného skutočnosť, keď príručka nebude spĺňať podmienky uvedené v Prílohe č. 1 tejto zmluvy, nebude dostatočne zabalená alebo nebude dodaná v požadovanom počte kusov alebo na odberné miesta uvedené v objednávke.
4) Zhotoviteľ najneskôr do 24 hodín odo dňa vyznačenia reklamácie v protokole o kontrole kvality a/alebo v protokole o kontrole a prevzatí príručky posúdi jej oprávnenosť. Zhotoviteľ je povinný odstrániť oprávnené zistené nedostatky v primeranej lehote určenej objednávateľom, najneskôr však do 7 dní odo dňa vyznačenia reklamácie. 
5) Objednávateľ je oprávnený kontrolovať realizáciu objednávky aj v priebehu jej plnenia. V prípade, ak budú v kvalite a čase plnenia predmetu zmluvy chyby, zhotoviteľ a objednávateľ vyhotovia zápis o zistených chybách. V zápise o zistených chybách objednávateľ uvedie spôsob a termín na odstránenie chyby a zhotoviteľ je povinný chyby v termíne určenom objednávateľom odstrániť. 
6) Zhotoviteľ zodpovedá aj za akúkoľvek chybu, ktorá sa vyskytne aj po okamihu uvedenom v ods. 4) tohto článku zmluvy, ak táto chyba vznikne v dôsledku porušenia povinnosti zhotoviteľa podľa tejto zmluvy. Objednávateľ sa zaväzuje, že reklamáciu za chyby poskytnutej služby uplatní u zhotoviteľa bezodkladne po jej zistení. 
7) Zhotoviteľ je povinný odstrániť aj chyby, u ktorých popiera zodpovednosť a ich odstránenie neznesie odklad. Ak sa preukáže, že zhotoviteľ za takúto chybu nezodpovedá, oprávnené náklady za odstránenie takýchto chýb uhradí objednávateľ. 
8) Ak zhotoviteľ neodstráni chyby v lehote určenej objednávateľom alebo ak objednávateľ bude mať dôvodné pochybnosti o schopnosti zhotoviteľa odstrániť tieto chyby včas, objednávateľ je oprávnený chyby odstrániť treťou osobou na náklady zhotoviteľa.
9) Zhotoviteľ zodpovedá za všetky škody, ktoré vzniknú v dôsledku jeho konania, príp. nekonania a/alebo porušenia, príp. zanedbania niektorej z jeho povinností vyplývajúcej z tejto zmluvy. Zhotoviteľ je povinný začať s nápravou škody v termíne určenom v písomnom pokyne objednávateľa.
10) Ak zhotoviteľ nezačne vykonávať nápravu vzniknutej škody v termíne určenom v písomnom pokyne podľa predchádzajúceho odseku tohto článku zmluvy alebo objednávateľ bude mať dôvodné pochybnosti o schopnosti zhotoviteľa vykonať nápravu vzniknutej škody, je oprávnený vykonať nápravu treťou osobou na náklady zhotoviteľa.
Článok VIII
Sankcie
1) Zmluvné strany sa dohodli na týchto sankciách:
a) pri nedodržaní záväzku odstrániť chyby alebo nedostatky príručky (článok VII ods. 4) tejto zmluvy) a/alebo záväzku odstrániť chyby plnenia predmetu  (článok VII ods. 5) tejto zmluvy) alebo napraviť škodu (článok VII ods. 10) tejto zmluvy) v lehote určenej objednávateľom, objednávateľovi vzniká nárok na zmluvnú pokutu vo výške 250,- (slovom: dvestopäťdesiat eur) € za každý, aj začatý deň omeškania, a to za každú neodstránenú chybu zvlášť;  predmetné ustanovenie neplatí, ak k posunutiu termínu dôjde z dôvodov na strane objednávateľa. 
b) pri omeškaní zhotoviteľa s poskytovaním služby proti času uvedenému v objednávke o viac ako dve (2) hodiny je objednávateľ opravený uplatniť si zmluvnú pokutu vo výške                           10,- (slovom: desať eur) € za každú, aj začatú hodinu omeškania,
c) pri omeškaní objednávateľa so zaplatením faktúry za riadne plnenie zhotoviteľa, je objednávateľ povinný zaplatiť zhotoviteľovi úrok z omeškania z nezaplatenej sumy vo výške podľa § 369a v spojení s § 369 ods. 2 Obchodného zákonníka vo výške podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení nariadenia vlády Slovenskej republiky č. 303/2014 Z. z., a to za každý deň omeškania platby;
d) v prípade, ak sa ktorékoľvek z vyhlásení zhotoviteľa podľa článku XII tejto zmluvy ukáže ako nepravdivé a objednávateľovi bude kontrolným orgánom v súlade s § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom zhotoviteľom nelegálne zamestnávaných osôb, (i) je zhotoviteľ povinný zaplatiť objednávateľovi zmluvnú pokutu vo výške sankcie uloženej kontrolným orgánom objednávateľovi a zároveň (ii) objednávateľovi vzniká právo na odstúpenie od tejto zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči zhotoviteľovi aj opakovane, 
e) v prípade, ak objednávateľovi vznikne povinnosť uhradiť daň z pridanej hodnoty v zmysle § 69b zákona č. 222/2004 Z. z. o dani z pridanej hodnoty, vznikne objednávateľovi nárok na zmluvnú pokutu vo výške 130 % výšky daňovej povinnosti, ktorá takto objednávateľovi vznikla. Túto zmluvnú pokutu je objednávateľ oprávnený si započítať s existujúcim alebo budúcim záväzkom voči zhotoviteľovi a to aj z iného existujúceho alebo budúceho zmluvného vzťahu.
2) Akákoľvek zmluvná pokuta podľa tejto zmluvy je splatná do 15 dní odo dňa jej uplatnenia u dodávateľa. Akúkoľvek zmluvnú pokutu podľa tohto článku zmluvy je objednávateľ oprávnený započítať s existujúcim alebo budúcim záväzkom voči dodávateľovi, a to aj z iného existujúceho alebo budúceho zmluvného vzťahu.
3) Ustanoveniami o zmluvnej pokute nie je dotknutý nárok na náhradu škody v celom jej rozsahu, ktorá vznikne zmluvnej strane v dôsledku nesplnenia zmluvných povinností, ktoré sú zmluvnou pokutou zabezpečené.
4) Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje zhotoviteľa ďalej plniť povinnosť zabezpečenú zmluvnou pokutou, ak sa zmluvné strany nedohodnú inak.
Článok IX
Využitie subdodávateľov
1) Zhotoviteľ je povinný plniť predmet zmluvy vlastnými kapacitami. Zhotoviteľ však môže poveriť vykonaním časti plnenia predmetu zmluvy aj iný právny subjekt, t. j. svojich subdodávateľov. Subdodávateľ musí spĺňať všetky zákonné požiadavky, a to aj vo vzťahu k zákonu o verejnom obstarávaní.
2) Zhotoviteľ zodpovedá za riadne plnenie predmetu zmluvy počas celého trvania tejto zmluvy, a to bez ohľadu na to, či zhotoviteľ sám vykonal plnenie, alebo využil na vykonanie plnenia subdodávateľov. Objednávateľ nenesie akúkoľvek zodpovednosť voči subdodávateľom zhotoviteľa.
3) Zhotoviteľ je povinný v súlade s § 41 ods. 3 zákona o verejnom obstarávaní uviesť údaje o všetkých známych subdodávateľoch tak, ako sú požadované v Prílohe č. 3 tejto zmluvy, ktorá je jej neoddeliteľnou súčasťou (ďalej len „Príloha č. 3“). Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len ako „údaje“). Zmenu údajov akéhokoľvek subdodávateľa je zhotoviteľ povinný bezodkladne písomne oznámiť objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k tejto zmluve.
4) Zhotoviteľ garantuje podpisom tejto zmluvy spôsobilosť subdodávateľov na plnenie predmetu tejto zmluvy. Počas trvania zmluvy je zhotoviteľ oprávnený zmeniť subdodávateľa uvedeného v Prílohe č. 3 výlučne na základe predchádzajúceho písomného súhlasu udeleného objednávateľom a následne uzavretého dodatku k tejto zmluve.
5) Ustanovenia ods. 2) až 5) tohto článku zmluvy platia aj v prípade, ak v čase uzavretia tejto zmluvy zhotoviteľ v Prílohe č. 3 tejto zmluvy neuviedol žiadneho subdodávateľa.
6) Porušenie povinností dodávateľa uvedených v tomto článku zmluvy sa považuje za podstatné porušenie tejto zmluvy.
Článok X
Trvanie zmluvy a jej ukončenie
1) Táto zmluva sa uzatvára na dobu určitú, a to odo dňa jej účinnosti až do momentu riadneho odovzdania a prevzatia predmetu zmluvy objednávateľom.
2) Zmluvné strany sa dohodli, že táto zmluva môže predčasne zaniknúť niektorým z uvedených spôsobov:
a) [bookmark: _Hlk51247747]uplynutím lehoty, na ktorú bola dojednaná,
b) písomnou dohodou zmluvných strán,
c) písomným odstúpením od tejto zmluvy podľa podmienok uvedených v tomto článku zmluvy; odstúpenie od tejto zmluvy je účinné dňom doručenia písomného oznámenia o odstúpení druhej zmluvnej strane oprávnenou zmluvnou stranou.
3) Zmluvné strany sa dohodli, že objednávateľ je oprávnený odstúpiť od tejto zmluvy v prípade podstatného porušenia povinností zo strany zhotoviteľa, pričom na účely tejto zmluvy sa za podstatné porušenie povinnosti považuje:
a) omeškanie zhotoviteľa so zhotovením a/alebo dodaním príručky v požadovanom termíne o viac ako 36 hodín,
b) dodanie preukázateľne nekvalitnej alebo chybne vyhotovenej príručky v objeme 3 % kusov z celej vystavenej objednávky,
c) omeškanie zhotoviteľa s odstránením chýb príručky a/alebo plnenia predmetu zmluvy a/alebo vzniknutej škody v požadovanom termíne o viac ako 24 hodín,
d) porušenie ktorejkoľvek povinnosti zhotoviteľa týkajúcej sa nelegálnej práce a nelegálneho zamestnávania podľa tejto zmluvy,
e) iné porušenie tejto zmluvy zhotoviteľom, ak je to v tejto zmluve výslovne uvedené.
4) V prípade porušenia iných povinností dohodnutých v tejto zmluve zo strany zhotoviteľa je objednávateľ oprávnený dožadovať sa odstránenia nedostatkov v dodatočnej primeranej lehote. Objednávateľ určí lehotu na odstránenie nedostatkov podľa charakteru porušenej povinnosti. Výzvu na odstránenie nedostatkov objednávateľ môže urobiť elektronickou formou na e-mailovú adresu zhotoviteľa uvedenú v článku XI tejto zmluvy a zároveň ju odošle aj prostredníctvom pošty. Neodstránenie zistených nedostatkov ani v dodatočnej primeranej lehote poskytnutej objednávateľom zakladá dôvod na odstúpenie od zmluvy podľa ods. 2) písm. c) tohto článku zmluvy. 
5) Objednávateľ je rovnako oprávnený od tejto zmluvy odstúpiť podľa ods. 2) písm. c) tohto článku zmluvy, keď dôjde:
a) k nadobudnutiu rozhodnutia príslušného súdu, ktorým súd vyhlási konkurz na majetok zhotoviteľa,
b) k nadobudnutiu právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok zhotoviteľa pre nedostatok majetku,
c) k nadobudnutiu právoplatnosti rozhodnutia príslušného súdu, ktorým súd povolí reštrukturalizáciu zhotoviteľa,
d) k zániku zhotoviteľa bez právneho nástupcu.
6) Zánik zmluvy sa nedotýka nárokov na náhradu škody vzniknutej porušením povinností podľa tejto zmluvy, nárokov na zaplatenie zmluvných pokút ani zmluvných ustanovení týkajúcich sa riešenia sporov medzi zmluvnými stranami a iných ustanovení, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení tejto zmluvy.
Článok XI
Doručovanie písomností
1) Pokiaľ nie je v tejto zmluve uvedené inak, komunikácia medzi zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2) Listovú zásielku je možné doručovať prostredníctvom poštového podniku alebo kuriéra na adresu zmluvnej strany uvedenú v záhlaví tejto zmluvy. Za doručenú sa považuje každá listová zásielka, ktorá:
a) bola adresátom prevzatá dňom jej prevzatia,
b) prevzatie bolo adresátom odmietnuté, dňom, kedy bolo prevzatie odmietnuté,
c) bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
3) Za prvé kontaktné osoby boli určené:
a) za objednávateľa: ... 
b) za zhotoviteľa: ...

4) Elektronická správa sa považuje za doručenú deň nasledujúci po jej odoslaní na emailovú adresu adresáta podľa tejto zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
5) V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, je možné doručovať tie písomnosti, ktoré môžu mať za následok vznik, zmenu alebo zánik práv a povinností zmluvných strán vyplývajúcich z tejto zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „zákon o e-Governmente“). Doručovanie písomností zaslaných prostredníctvom elektronickej schránky v zmysle zákona o e-Governmente sa riadi príslušnými ustanoveniami tohto zákona.
6) Zmluvné strany sú povinné minimálne raz denne kontrolovať kontaktné emailové schránky.
7) Zmluvné strany sú povinné bez zbytočného odkladu, najneskôr do 5 kalendárnych dní od zmeny, oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.
Článok XII
Nelegálne zamestnávanie
1) Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „Pracovnoprávne predpisy“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
Článok XIII
Dôverné informácie a mlčanlivosť
1) Zmluvné strany majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto zmluvy.
2) Zhotoviteľ môže vyžadovať sprístupnenie určitých dôverných informácií, ktoré môžu obsahovať najmä, nie však výlučne, technické, komerčné, finančné, právne, riadiace, prevádzkové, administratívne, plánovacie, marketingové alebo ekonomické informácie, dáta a know-how, vrátane všetkých kópií, poznámok, analýz, kompilácií, štúdií a iných dokumentov, ktoré obsahujú a/alebo boli vyhotovené na základe takýchto informácií, či už v písomnej, ústnej, obrázkovej, elektronickej alebo inej podobe, vrátane všetkých informácií, ktoré majú formu obchodného tajomstva v súlade s § 17 zákona č. 513/1991 Zb. Obchodný zákonník v znení neskorších predpisov (takéto informácie spolu ďalej len ako „dôverné informácie“), a ktoré prináležia objednávateľovi.
3) Zhotoviteľ berie na vedomie, že akékoľvek sprístupnenie dôverných informácií bude a/alebo môže mať za následok značné poškodenie objednávateľa, jeho činností a dobrého mena a môže ohroziť jeho vzťah s verejnosťou.
4) Zhotoviteľ bude zachovávať mlčanlivosť o všetkých dôverných informáciách, ktoré mu boli poskytnuté objednávateľom a/alebo ku ktorým má zhotoviteľ prístup. Zhotoviteľ nepoužije žiadne z dôverných informácií na iné účely, ako je uvedené v tejto zmluve.
5) Zmluvné strany berú na vedomie, že ich práva a povinnosti týkajúce sa dôverných informácií sa vzťahujú aj na pridružené osoby, partnerov a poradcov každej zo zmluvných strán, ktorým sú zmluvné strany oprávnené poskytnúť dôverné informácie v nevyhnutnom rozsahu pre plnenie tejto zmluvy. Poskytnutie dôverných informácií tretej osobe v nevyhnutnom rozsahu je zhotoviteľ vždy povinný bezodkladne písomne oznámiť objednávateľovi.
6) Akékoľvek porušenie povinností zachovávať mlčanlivosť obsiahnutých v tejto zmluve pridruženými osobami, partnermi a/alebo poradcami zhotoviteľa bude považované za porušenie zo strany zhotoviteľa, za čo bude zhotoviteľ zodpovedný.
7) Predchádzajúce povinnosti zachovávať mlčanlivosť sa nevzťahujú na také informácie, ktoré:
a) sú alebo sa stanú verejne dostupnými bez akéhokoľvek pričinenia zhotoviteľa; alebo
b) boli vo vlastníctve zhotoviteľa predtým, ako ich získal na základe tejto zmluvy; alebo
c) boli vyvinuté zhotoviteľom alebo v jeho mene nezávisle počas trvania povinnosti zachovávať mlčanlivosť; alebo
d) boli získané zhotoviteľom od tretej osoby, ktorá preukázala, že má právo šíriť dôverné informácie; alebo
e) boli sprístupnené niektorou zo zmluvných strán, ak si ich sprístupnenie vyžadujú platné právne predpisy, príslušný súd, príslušný regulačný orgán alebo orgán rozhodujúci v spore medzi zmluvnými stranami.
8) Zhotoviteľ nevynesie žiadne dôverné informácie mimo priestorov objednávateľa, ani neprenesie alebo neskopíruje žiadne dôverné informácie, okrem tých situácií, kedy to objednávateľ vopred písomne schváli.
9) Všetky dôverné informácie, ich kópie a výpisy zostávajú alebo sa stávajú počas trvania tejto zmluvy majetkom objednávateľa. Všetky poznámky, analýzy, vyhodnotenia, štúdie a interpretácie vyhotovené zhotoviteľom, v jeho mene alebo zástupcami zhotoviteľa, vcelku alebo sčasti na základe dôverných informácií, nie sú alebo sa nestanú majetkom objednávateľa, ale zhotoviteľ má právo ponechať si takéto poznámky, analýzy, vyhodnotenia, štúdie a interpretácie pri zachovaní mlčanlivosti v súlade s podmienkami tejto zmluvy.
10) Objednávateľ vyhlasuje a garantuje, že má právo poskytnúť dôverné informácie podľa ustanovení tejto zmluvy bez toho, aby tým porušoval svoje zmluvné povinnosti voči akýmkoľvek tretím osobám.
11) Objednávateľ má právo odmietnuť poskytnutie dôverných informácií, ak takéto poskytnutie nebude nevyhnutne potrebné k naplneniu účelu tejto zmluvy.
12) Zhotoviteľ berie na vedomie, že objednávateľ neposkytuje žiadnu ďalšiu výslovnú garanciu a zrieka sa všetkých implicitných garancií vo vzťahu k dôverným informáciám, vrátane, nie však výlučne, akýchkoľvek garancií ohľadom kvality, presnosti alebo kompletnosti dôverných informácií.
13) Žiaden obsah dôverných informácií nie je možné považovať ako akýkoľvek prísľub, vyhlásenie alebo garanciu poskytnutú objednávateľom zhotoviteľovi.
14) Poskytnutím dôverných informácií neprechádza na zhotoviteľa vlastnícke alebo iné právo alebo licencia k dôverným informáciám.
15) Zhotoviteľ je povinný poskytnúť objednávateľovi všetku potrebnú súčinnosť potrebnú na odstránenie následkov neoprávnenej manipulácie s dôvernými informáciami.
16) V prípade, ak zmluvné strany na ochranu dôverných informácií týkajúcich sa predmetu tejto zmluvy pred uzavretím tejto zmluvy uzatvorili akúkoľvek zmluvu o mlčanlivosti, zmluvné strany sa týmto dohodli, že dňom účinnosti tejto zmluvy táto zmluva o mlčanlivosti zaniká.
Článok XIV
Ochrana osobných údajov
1) Zmluvné strany výslovne potvrdzujú, že zhotoviteľ pri plnení tejto zmluvy neprichádza do kontaktu so žiadnymi osobnými údajmi osôb v postavení dotknutých osôb v zmysle Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) v platnom znení (ďalej len ako „Nariadenie GDPR“) a zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len ako „Zákon o ochrane osobných údajov“), a teda osobné údaje žiadnym spôsobom a v žiadnom rozsahu nespracúva. 
2) Pre vylúčenie pochybností platí, že zhotoviteľ nemá postavenie sprostredkovateľa ani spoločného prevádzkovateľa osobných údajov v zmysle Nariadenia GDPR a Zákona o ochrane osobných údajov. 
3) V prípade, ak zhotoviteľ v rozpore s vyhlásením v ods. 1) tohto článku príde pri plnení tejto zmluvy do kontaktu s osobnými údajmi, ktoré spracúva objednávateľ, zhotoviteľ tieto osobné údaje nesmie v žiadnej forme spracúvať najmä ich nesmie poskytnúť žiadnej tretej osobe, zhromažďovať ich, kopírovať ich, zverejňovať ich alebo inak ich akýmkoľvek spôsobom využiť pre akékoľvek vlastné potreby alebo pre akékoľvek potreby tretej osoby. Zhotoviteľ  je povinný objednávateľa o tejto skutočnosti bezodkladne písomne informovať a špecifikovať rozsah, kategórie, typy osobných údajov, s ktorými prišiel do kontaktu, ako i identifikovať zdroj, z ktorého predmetné osobné údaje získal alebo na základe ktorého sa s nimi oboznámil.  V prípade, ak zhotoviteľ osobné údaje získal na akomkoľvek fyzickom alebo elektronickom či dátovom nosiči, je povinný každý takýto nosič informácii bezodkladne vrátiť objednávateľovi. Zhotoviteľ je povinný všetky osobné údaje v inej forme, ktoré takto získal okamžite zlikvidovať.  
4) Zmluvné strany sa dohodli, že ak počas trvania ich spolupráce na základe tejto zmluvy dôjde k zisteniu, že na výkon činnosti zhotoviteľa v jej zmysle je potrebné, aby zo strany zhotoviteľa dochádzalo k spracúvaniu osobných údajov dotknutých osôb, zmluvné strany pristúpia k uzatvoreniu príslušnej osobitnej zmluvy zohľadňujúcej konkrétne postavenie zhotoviteľa, a to ešte pred začatím spracúvania osobných údajov zhotoviteľom.
Článok XV
Záverečné ustanovenia
1) Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcom po dni jej zverejnenia v Centrálnom registri zmlúv podľa § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
2) Vzťahy v tejto zmluve výslovne neupravené sa riadia príslušnými ustanoveniami Obchodného zákonníka a všeobecne záväznými právnymi predpismi platnými a účinnými v Slovenskej republike.
3) Zmeny a doplnenia tejto zmluvy môžu byt vykonané len na základe očíslovaných písomných dodatkov podpísaných zmluvnými stranami a v súlade s § 18 zákona o verejnom obstarávaní. Dodatky sa po podpísaní stávajú neoddeliteľnou súčasťou tejto zmluvy.
4) Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku. 
5) V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
6) Zmluva je vyhotovená v 4 (slovom štyroch) originálnych vyhotoveniach, z ktorých sú 2 (slovom dve) vyhotovenia určené pre objednávateľa a 2 (slovom dve) vyhotovenia pre zhotoviteľa.
7) V prípade zmeny obchodného mena, adresy, sídla, alebo čísla účtu, každá zo zmluvných strán oznámi túto skutočnosť bezodkladne druhej zmluvnej strane, pričom zmluvné strany sa pre tento prípad dohodli, že nie je potrebné uzatvárať písomný dodatok k tejto zmluve.
8) Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva
9) Zmluvné strany vyhlasujú, že túto zmluvu uzavreli slobodne a vážne, nie v tiesni a za nápadne nevýhodných podmienok a ich zmluvná voľnosť nie je obmedzená. Zmluvné strany si zmluvu prečítali, s jej obsahom sa oboznámili a porozumeli mu, nemajú proti obsahu a forme žiadne námietky a výhrady a na znak súhlasu ju potvrdzujú vlastnoručnými podpismi.
10) Neoddeliteľnou súčasťou tejto zmluvy sú nasledovné prílohy:
Príloha č. 1 Opis predmetu zákazky (príloha č. 2a súťažných podkladov)
Príloha č. 2 Ponuka (príloha č. 1a súťažných podkladov)
Príloha č. 3 Zoznam subdodávateľov

V Bratislave, dňa .............					V Bratislave, dňa ..............
Objednávateľ:                                                                         	Zhotoviteľ:

............................................					............................................
XY					                         	XY
funkcia                               					funkcia

Príloha č. 3 k ZoD

Dolu podpísaná osoba oprávnená konať za Zhotoviteľa týmto čestne vyhlasujem, že na realizácii predmetu zákazky s názvom „Tlač a distribúcia blackoutovej príručky pre obyvateľov Bratislavy“ časť 1 - Tlač blackoutovej príručky pre obyvateľov Bratislavy

· sa nebudú podieľať subdodávatelia a celý predmet uskutočníme vlastnými kapacitami. 
· sa budú podieľať nasledovní subdodávatelia:

Zoznam subdodávateľov

	Por. č. 
	Obchodné meno alebo názov subdodávateľa
	Adresa pobytu alebo sídla
	Identifikačné číslo alebo dátum narodenia, ak nebolo pridelené identifikačné číslo
	Osoba oprávnená konať za subdodávateľa (meno a priezvisko, adresa pobytu, dátum narodenia)

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	






V Bratislave, dňa ..............



_______________________________
